
ШРИ ЧИНМОЙ МАРАТОН ТИМ – БЪЛГАРИЯ
http://bg.srichinmoyraces.org/

bulgaria@srichinmoyraces.org


Скъпи лекоатлети,
Шри Чинмой маратон тим организира за десети път станалия традиционен Шри Чинмой маратон и полумаратон «Себенадмиваване» на 31 март (неделя) 2013 г. от 09:00 ч. на Олимпийския гребен канал в Пловдив.

Ще се радваме да ви видим сред участниците, за да отбележим заедно юбилея в дух на приятелство, с нови спортни постижения и добро настроение! Нека с общи усилия направим това събитие по-добро и по-голямо.
Състезания ще се проведат в следните дистанции и възрастови групи:

	Маратон 42,195 км

	Мъже
	Жени

	под 50 г.
	под 50 г.

	над 50 г.
	над 50 г.

	над 60 г.
	над 60 г.

	 

	Полумаратон 21,1 км

	Мъже
	Жени

	под 50 г.
	под 50 г.

	над 50 г.
	над 50 г.

	над 60 г.
	над 60 г.


Първите трима бегачи, класирали се в дадена дистанция и възрастова категория, ще бъдат наградени с купи и медали. Всеки участник ще получи диплома за пробяганото разстояние, а успешно завършилите маратона ще бъдат наградени с медал. Специалните награди ще бъдат изненада.
Предлагаме варианти за нощувки преди състезанието, както и душове за желаещите след приключване на участието.

Записване: 

· На сайта на маратона: http://bg.srichinmoyraces.org/contact
· На старта (до трибуните), от 07:30 до 08:30 ч. в деня на състезанието

· Ако желаете предложения за хотел: 0898 630578
Такса за участие: 15 лв; за студенти и пенсионери – 10 лв.
Важно! Участниците в полумаратона трябва да се явят за записване най-късно в 08:15 ч., тъй като стартът е на 2 км разстояние от мястото за регистрация. 












→
По време на състезанието осигуряваме вода, освежителни напитки и подходяща храна, както и лек обяд след приключването му. Ще работят три подкрепителни пункта, като максималното разстояние между тях ще е 2 км.
Моля да обърнете внимание, че задължително условие за участие в маратона е да имате навършени 18 г. Всеки носи лична отговорност за здравословното си състояние в деня на състезанието. Бихме искали да помолим по-възрастните участници да предоставят бележка от личния си лекар, удостоверяваща, че са в добро здравно състояние. Ако имате хронични заболявания, посочете прилаганата терапия. Това е в интерес на вашето здраве! Осигуряваме присъствието на лекар.

Желаем ви успешна подготовка!

                      Искрено ваш, 
Бариди Йончев
Шри Чинмой Маратон Тим
П.П. За по-добра организация на състезанието ви приканваме да се регистрирате своевременно чрез електронния формуляр на сайта ни http://bg.srichinmoyraces.org/contact. Благодарим ви! 

